CBIL
CBIL pe Coordination Bretagne Indépendante et Libertaire, Kenurzh Breizh Dizalc'h ha Diveliel e brezhoneg, a zo un emsav politikel anarkour dizalc'hour breizhek. Ganet eo e 2001, ha lies a strolladoù a zo a-barzh : Huch! e Roazhon, Treger Disuj e Bro Dreger, Ti an Dispac'h e Bro Pondi / Pourlet, Kailh Du e Bro An Oriant. Embann a ra ar CBIL ur gazetenn drimiziek : Le Huchoèr (Ar C'horn-Huchal e gallaoueg). Dleout a ra d'an niverenn 20 bout embannet e-pad an diskar-amzer 2006. Aoziñ a ra ar CBIL an Devezhioù Breizh Dieub bep blez, get strolladoù ha kevredigezhioù politikel ha sevenadurel arall.

Levezonoù Istoeriel

Orin
Ar c'henurzh-mañ a zo bet savet evit liammiñ ar stourm anarkour hag ar stourm evit an dieubidigezh politikel ha sevenadurel e Breizh. Dre ur gazetenn, Le Huchoèr, ha dre gabalerezhioù afichiñ a bep seurt, é kemer pezh er stourm sokial (enep ar lezennoù Sarkozy, pe ar G8, h.a.), é aoziñ sonadegoù ha divizoù pe dre ar stourm yezhoniel.

Klask a ra ar CBIL sevel ur gevredigezh e-menn e vehe an demokratelezh eeun, an emveradur, ingaladur reizh an traoù, gwir ar pobloù kaout en o c'herzh o yezhoù hag o sevenadurioù... Stourm a ra ivez enep an toull-bac'h dre vras, hag evit dieubidigezh ar brizonidi bolitikel.

Le Huchoèr

Embann a ra ar CBIL ur gazetenn drimiziek a-c'houde 2001 (a-raok krouadeg ar CBIL e veze embannet get Huch!, strollad ar c'henurzh e Roazhon) : Le Huchoèr (Ar C'horn-Huchal e gallaoueg). Ar pennadoù-skrid a vez skrivet e galleg, e brezhoneg hag e gallaoueg. Komzet e vez enno a-ziàr an neventi hag an danvez dre vras dre wel an anarkouriezh dizalc'houriezh.

Devezhioù Breizh Dieub

Liammoù Etrevroadel

Embannadurioù

Gwelit ivez
  Lec'hienn ar CBIL

Strolladoù politikel Breizh
Emsav Breizh
Strolladoù politikel broadelour
Broadelouriezh
Anarkouriezh